I. El conseller d'Economia i Finances remet a aquesta Comissió Jurídica Assessora per al seu dictamen el Projecte de decret de reestructuració de la Junta Consultiva de Contractació Administrativa de la Generalitat de Catalunya.
Correspon a aquest alt òrgan consultiu dictaminar preceptivament aquest Projecte de decret per tractar-se d'una disposició general que no regula només la Junta Consultiva de Contractació sinó també les matèries relatives a la classificació d'empreses el Registre de Contractistes i el Registre de Contractes (article 3.1.b del Text refós de les lleis reguladores de la Comissió Jurídica Assessora aprovat pel Decret legislatiu 1/1991 de 25 de març).
És objecte d'aquest dictamen: a) l'anàlisi de la conformitat del Projecte de decret amb l'ordenament jurídic i en especial l'estudi de la competència del Govern de la Generalitat per aprovar-lo en relació amb la Llei 3/1995 de 18 de maig de contractes de les administracions públiques –endavant LCAP–; b) la comprovació que la seva tramitació s'ha ajustat al procediment d'elaboració de disposicions de caràcter general regulat en els articles 61 a 67 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya i c) fer si s'escau observacions sobre el seu contingut principalment encaminades a proporcionar la major qualitat tècnica de les seves normes en benefici del principi de la seguretat jurídica.
En el marc de la legislació bàsica de l'estat i si s'escau en els termes que aquella legislació estableixi correspon a la Generalitat el desplegament legislatiu i l'execució en la matèria de contractes (article 10.1.2 de l'Estatut d'autonomia de Catalunya).
Els contractes de les administracions públiques estan avui regulats per la LCAP de 1995 ja esmentada en el fonament jurídic I d'aquest dictamen.
Amb referència a les matèries objecte del Projecte de decret sobre el qual es dictamina la LCAP conté els preceptes següents:
La normativa continguda en el Projecte de decret remès per la Conselleria d'Economia i Finances respecta el marc legal traçat pels preceptes transcrits de la LCAP.
Com diu el preàmbul de l'esmentat projecte l'aprovació de la LCAP implica per a la Junta Consultiva de Contractació Administrativa l'assumpció de noves competències en matèria de contractes administratius.
En matèria procedimental l'expedient inclou fins a set versions del Projecte de decret les consultes i els informes lliurats les observacions i les esmenes formulades i tots els documents que ofereixin interès per conèixer el procés d'elaboració de la norma.
Els informes emesos asseguren la legalitat l'encert i l'oportunitat de la norma projectada.
Aquesta Comissió Jurídica Assessora ha destacat reiteradament l'especial rellevància que tenen els tràmits d'informació pública i d'audiència de les entitats que per llei tenen la representació d'interessos generals o afectats per la disposició (art. 64 de la Llei 13/1989).
En aquest expedient per resolució del conseller d'Economia i Finances de 14 de març de 1996 es van obrir ambdós tràmits amb el resultat d'originar una nova versió del Projecte de decret.
Per tant la tramitació efectuada està d'acord amb les normes d'elaboració de disposicions de caràcter general contingudes en la Llei 13/1989 que regeix en Catalunya aquest procediment.
En relació amb la forma i el contingut del Projecte de decret es formulen les observacions següents principalment de tècnica normativa i cap d'elles essencial:
a) L'article 1 defineix l'àmbit d'actuació de la Junta.
Per tant no és necessari repetir-lo en altres articles (per exemple el 4.1 i l'11.3).
b) L'estructuració de la Junta (articles 6 i següents) sembla inspirar-se en la que el Reial decret 30/1991 de 28 de gener estableix per a la Junta Consultiva estatal que distingeix un Ple i una Comissió Permanent (art. 3).
Fins ara no tenia aquesta estructuració a Catalunya (Decret 192/1981 de 9 de juliol).
En la regulació estatal la Junta és clarament un òrgan únic però que pot actuar en Ple o en Comissió Permanent.
El Ple coneix dels assumptes i expedients que després d'haver estat objecte de consideració per la Permanent siguin importants a judici del President (art. 5) mentre que la Comissió Permanent té la funció de conèixer els assumptes i els expedients que siguin de caràcter general o afectin a més d'un departament ministerial (article 6).
En el Projecte de decret tant el Ple com la Permanent són òrgans que tenen funcions pròpies (millor seria parlar d'atribucions); malgrat això es diu que la Permanent és un òrgan delegat de la Junta afirmació que no té gaire sentit.
Donat que la composició del Ple i de la Comissió Permanent és bàsicament la mateixa se suggereix la supressió d'aquesta duplicitat d'òrgans.
La unificació simplificaria l'organització i el funcionament de la Junta malgrat que pogués comportar una potenciació de la Secretaria Tècnica com a òrgan de suport de la Junta (article 14) i mantindria l'estructura actual la qual cosa pot ser convenient.
c) Els títols dels articles han d'anar precedits del número de l'article.
Resulta adient inserir títols també en els articles 4 5 8 11 i 15.d) Si es manté el plural "disposicions derogatòries" (altra alternativa consistiria en establir una disposició única subdividida en tres apartats) la numeració caldria que fos en ordinals expressats en lletra.
Així mateix cal fer-lo amb referència a les disposicions finals.
d) Caldria limitar l'autorització al conseller continguda en la disposició final 1 a l'aplicació i execució del Decret perquè la facultat per dictar disposicions oportunes per al desplegament port entrar en contradicció amb els límits de la potestat reglamentària dels consellers establerts a l'article 61 de la Llei 13/1989.
Una vegada considerades les observacions formulades en el fonament jurídic IV d'aquest dictamen es pot elevar al Govern per a la seva aprovació el Projecte de decret de reestructuració de la Junta Consultiva de Contractació Administrativa de la Generalitat de Catalunya.